บู๊กลางสภาญี่ปุ่น ส.ว.ฝ่ายค้านขวางเปิดอภิปรายร่างก.ม.ความมั่นคง
ไม่ค่อยได้เห็นภาพอย่างนี้ส.ว.ฝ่ายค้านแดนปลาดิบ กรูเข้าขัดขวางประธานสภา ไม่ให้เปิดอภิปรายร่างกฎหมายเพิ่มหน้าที่กองกำลังป้องกันตนเอง จนถึงขั้นนำไปสู่การยื้อหยุดฉุดกระชากกันชุลมุนวุ่นวายกลางสภาญี่ปุ่น,เมื่อวันที่ 17 ก.ย.58 สำนักข่าวต่างประเทศรายงานข่าวครึกโครม พร้อมเผยแพร่ภาพความวุ่นวายในสภาญี่ปุ่นที่ไม่ค่อยได้เห็นบ่อยนัก เมื่อบรรดาวุฒิสมาชิก (ส.ว.) จากพรรคฝ่ายค้าน ได้กรูกันเข้าไปรุมทึ้งนายโยชิตาดะ โคโนอิเกะ ประธานคณะกรรมาธิการด้านความมั่นคงของสภา เพื่อพยายามขัดขวางไม่ให้มีการเปิดอภิปรายเกี่ยวกับร่างกฎหมายว่าด้วยการเพิ่มบทบาทหน้าที่ของกองกำลังป้องกันตนเองของญี่ปุ่นให้มากขึ้นกว่าเดิม เป็นเหตุให้ ส.ว.ของพรรครัฐบาลได้พยายามเข้าไปช่วยปกป้อง นายโคโนอิเกะ จนเกิดการดึงทึ้ง ยื้อยุดฉุดกระชากกันกับ ส.ว.ฝ่ายค้าน กันชุลมุนวุ่นวายในสภาของญี่ปุ่น,ข่าวแจ้งว่า บรรดา ส.ว.ฝ่ายค้านของญี่ปุ่นได้ยืนกราน คัดค้านร่างกฎหมายดังกล่าวมาตลอด แต่ร่างกฎหมายฉบับนี้ ได้รับความเห็นชอบจากสภาผู้แทนราษฎร ซึ่งมีพรรครัฐบาล เสรีนิยมประชาธิปไตย (แอลดีพี) ภายใต้การนำของนายกรัฐมนตรี ชินโสะ อาเบะ ครองเสียงข้างมากในสภาไปเรียบร้อยแล้ว จากนั้นร่างก.ม.จึงถูกนำเสนอต่อวุฒิสภาเป็นขั้นตอนต่อไป ด้วยเหตุนี้ บรรดา ส.ว. ของฝ่ายค้านจึงพยายามขัดขวางนายโกโนอิเกะ ไม่ให้มีการเปิดอภิปรายร่างกฎหมายฉบับนี้ทุกวิถีทางเมื่อช่วงเช้าวันที่ 17 ก.ย.,บีบีซี รายงานว่า ก่อนหน้านี้ การประชุมอภิปรายร่างกฎหมายเพิ่มบทบาทหน้าที่ของกองกำลังป้องกันตนเองของญี่ปุ่น ได้ถูกยกเลิกมาแล้วเมื่อคืนวันพุธที่ 16 ก.ค. เนื่องจากกลุ่ม ส.ว. ฝ่ายค้านได้ไปปิดทางเข้าออกห้องพักในสภา เพื่อขัดขวางไม่ให้นายกรัฐมนตรี ชินโสะ อาเบะ และคณะรัฐมนตรีสามารถออกจากห้องมาได้ ขณะกำลังนั่งรอกันอยู่ในห้อง เพื่อจะไปตอบข้อซักถามเกี่ยวกับร่างกฎหมาย,สำหรับร่างกฎหมายเพิ่มบทบาทหน้าที่ของกองกำลังป้องกันตนเองนั้น จะเป็นการ ปลดล็อก อนุญาตให้กองกำลังป้องกันตนเองสามารถเข้าไปช่วยชาติพันธมิตรได้ตลอดเวลา แม้จะไม่ถูกโจมตีก็ตาม ซึ่งทำให้มีชาวญี่ปุ่นและนักการเมืองบางส่วนไม่เห็นด้วย เพราะเห็นว่าจะเป็นการนำพาประเทศเข้าไปร่วมในสงคราม ซึ่งประเทศญี่ปุ่นเคยมีบทเรียนที่แสนเจ็บปวดจากสมัยสงครามโลกครั้งที่สองมาแล้ว
ไม่ค่อยได้เห็นภาพอย่างนี้ส.ว.ฝ่ายค้านแดนปลาดิบ กรูเข้าขัดขวางประธานสภา ไม่ให้เปิดอภิปรายร่างกฎหมายเพิ่มหน้าที่กองกำลังป้องกันตนเอง จนถึงขั้นนำไปสู่การยื้อยุดฉุดกระชากกันชุลมุนวุ่นวายกลางสภาญี่ปุ่น
ส.ว.ญี่ปุ่นชกกันในสภา,ต่อยกันในสภาญี่ปุ่น,ร่างกฎหมาย,ร่างก.ม.เพิ่มหน้าที่,กองกำลังป้องกันตนเอง,นายกรัฐมนตรี,ชินโสะ อาเบะ,ประเทศญี่ปุ่น,วุฒิสภา,สภาผู้แทนราษฎร,ข่าว,ข่าวต่างประเทศ,ไทยรัฐออนไลน์